《望江楼》
宋代·鲜于侁

使君分符在唐季，游刃巴西有余地。
构楼下瞰大江头，醉眼日观巴水字。
唐人诗句自名家，当年登鉴境何赊。
遗碣空存苔藓剥，高楼一望重伤嗟。

作者简介：（1019—1087）宋阆州人，字子骏。仁宗景祐五年进士。为江陵右司理参军。神宗熙宁初，除利州路转运判官，升副使兼提举常平。时行新法，拒不散青苗钱，且捕械贪吏，不私姻戚。苏轼称其“上不害法，中不废亲，下不伤民”。徙京东西路转运使，所荐刘挚、李常等，多旧党知名者。元丰中知扬州，坐事罢。哲宗立，起为京东路转运使。后除集贤殿修撰，知陈州卒。精于经术，尤长于《楚辞》。有《诗传》、《易断》等。
全宋诗